Foto: Izvestiya Yaponiya tashqi ishlar vaziri Taro Kono xorijiy jurnalistlarni Yaponiya fuqarolari ismlarini aytishda an’anaviy yapon tartibini qo‘llashga chaqirdi. Bu haqda Associated Press axborot agentligi xabar berdi. Yapon an’analariga ko‘ra, ism-sharifni aytishda oldin familiya, keyin ism keladi. Bunga ko‘ra, Yaponiya bosh vaziri Sindzo Abe aslida Abe Sindzo, Taro Kono esa Kono Taro deb aytilishi kerak. Yaponiya mamlakatda yangi imperatorlik davri boshlangani munosabati bilan xalqaro muloqotda yapon ismlarini aytishda an’anaviy yapon tartibiga o‘tmoqchi.